Staffpoint

StaffPoint-konserni on suomalainen vuokratyövoimaa tarjoava yritys, joka toimii Suomessa lähes 20 toimipaikassa. Lisäksi konsernilla on yhtiöt Baltian maissa ja Espanjassa.

Konsernin kuusi palvelualuetta ovat rekrytointi, henkilöstövuokraus, henkilöstövalmennus, työllistämis- ja urapalvelut, HR-asiantuntijapalvelut ja konsultointi sekä HR-prosessien hallintatyökalut. Staffpoint on perustettu 50 vuotta sitten Turussa. Konserniyhtiöihin lukeutuvat StaffPoint Oy:n lisäksi mm. valmennus- ja koulutusyhtiö Spring House Oy, HR-ohjelmistoratkaisuja kehittävä Saima Soft Oy, lääkärivuokraukseen keskittynyt Solo Health, sekä digitaalisen liiketoiminnan suorahakuihin ja Interim Management -palveluihin keskittynyt Henrico Digital Oy. Konsernin juuret ulottuvat jo 1970-luvulle. 

StaffPoint-konsernin liikevaihto on noin 127 miljoonaa euroa. Sen palveluksessa työskentelee lähes 350 toimihenkilöä (rekrytointikonsultteja, johdon suorahakuun erikoistuneita headhuntereita, asiakkuuspäälliköitä, kouluttajia, valmentajia sekä HR-prosessien ja työkalujen muita ammattilaisia) sekä noin 12 000 vuokratyöntekijää kuuden-seitsemän eri toimialan operatiivisissa tai asiantuntijatehtävissä. 

Konsernin pääomistajana on 1.12.2017 alkaen ollut pääomasijoitusyhtiö Sponsor Capital ja muina omistajina työeläkeyhtiö Varma sekä liiketoimintajohto/avainhenkilöt. StaffPoint-konsernin hallituksen puheenjohtaja on Sponsor Capitalin partner Juuso Kivinen. StaffPoint kuuluu Elinkeinoelämän Keskusliittoon kuuluvan Henkilöstöpalveluyritysten liittoon sekä on myös Reiluja Vuokratöitä -auktorisoitu henkilöstöpalveluyritys.

Lähteet

Aiheesta muualla 
 StaffPoint Oy (kauppalehti.fi)
 https://www.staffpoint.fi/uutiset/staffpointin-kasvun-ohjaksiin-uusia-vahvoja-osaajia/
 https://www.staffpoint.fi/henkilostovuokraajasta-tayden-palvelun-hr-kumppaniksi-staffpoint-konsernin-kasvua-vauhdittaa-uusi-paaomistaja-sponsor-capital/ 
 StaffPoint Holding Oy (kauppalehti.fi)
 Saima Soft Oy 
 Spring House Oy
 Henrico

Suomalaiset henkilöstöalan yritykset